17 בפברואר 2025

לכבוד

הממונה על חופש המידע

בדואר אלקטרוני

**שלום רב,**

הנדון: **בקשת חופש מידע – אספקטים של בעלי חיים ברשות (רשויות שעובדות עם איגוד ערים או אשכול רשויות)**

מוגשת בזאת בקשה לפי חוק חופש המידע תשנ"ח-1998. סעיפי הבקשה מרוכזים בעמוד הבא.

הבקשה נשלחת כהמשך לבקשות דומות שנשלחו בעבר, ומתייחסת לתקופה המצוינת להלן.

בהתאם למסקנות שיח משותף שערכנו עם ממוני חופש מידע במסגרת כנס ממוני חופש המידע שנערך ב-2023, הבקשה נשלחת בפורמט וורד פתוח, על מנת לאפשר מענה נוח בגוף הבקשה. אם נוכל להקל על המענה באופן סביר בדרך נוספת, נשמח לעשות זאת. נשמח גם לענות על שאלות ולספק הבהרות ביחס לבקשה.

**לנוחיותכם, מצורף גם נוסח חלופי לבקשה, בעמ' 3 למסמך, שעשוי להיות פשוט יותר למענה, ואתם מוזמנים לענות עליו לחלופין אם נוח לכם יותר.** אם קיים קושי לענות על סעיף בנוסח החלופי – ניתן לענות על הסעיף המקביל לו בנוסח הראשון.

**לידיעתכם, מכיוון שבקשה זו נשלחת לרשויות שחברות באיגודי ערים או אשכולי רשויות וטרינריים – סעיפי הבקשה הרלוונטיים לאיגודים ולאשכולות נשלחו אליהם (כמו גם בקשה נוספת שלא נשלחה אליכם ביחס לכלביות)**

בהתאם לתקנה 6(ב) לתקנות חופש המידע (אגרות) התשנ"ט-1999, בקשה זו פטורה מאגרת בקשה. מצ"ב אישור ניהול תקין.

בתודה ובכבוד רב,

 ליאת שקד, עו"ד

 תנו לחיות לחיות

17.2.2025

**נוסח בקשת חופש מידע ראשון – אספקטים של בעלי חיים**

1. מוגשת בזאת בקשה לקבלת מידע לפי סעיף 7 לחוק חופש המידע, תשנ"ח-1998. נבקש מידע כדלקמן (אם המענה ביחס לסעיפים כאלו ואחרים לא השתנה מהמענה לבקשה הקודמת, נא לציין זאת):
2. רשימת העסקים ברשות בעלי רישיון עסק לפי פריטים 3.1 ("בית מטבחיים, בית נחירה, בית שחיטה"), 3.2 ("בעלי חיים, לרבות ימיים") 3.6 ("פסדים") ו-4.1 ("ביצים") לצו רישוי עסקים (עסקים טעוני רישיון), תשע"ג-2013 ותקנות רישוי עסקים (תנאים לרישוי משקי עופות ולולים), תשמ"א-1981, וכל העסקים שהגישו בקשה לרישיון עסק לפי פריט זה ובקשתם נדחתה בשנת 2024. ביחס לכל העסקים – נבקש את מועד מתן הרישיון, סוג בעלי החיים המוחזקים, ופרטי העסק, לרבות מיקום, שם העסק, ומספר חברה/עוסק, וכדומה.
3. הנחיות הרשות לעניין טיפול בפניות הנוגעות בבעלי חיים, לרבות הנחיות הנוגעות לדרכי פנייה, ותיעוד פניות וטיפול בהן במידה ואלה קיימים משנת 2024 ועד לסמוך למועד המענה.
4. כלל המסמכים משנת 2024 הנוגעים לפעולות הרשות להגנה על חיות בר בתחומה בשנת 2024, לרבות תוכניות שימור טבע עירוני, תסקירי סביבה בפינוי-בינוי, חומרי הסברה והתקשרות עם אקולוגים.
5. כלל המסמכים המפרטים את פעולות הרשות לקידום תזונה בריאה ובת-קיימא סביבתית בשנת 2024, לרבות תוכניות חינוך, רכש, הדרכות, צעדי מדיניות (לדוגמה: [הסמכה ירוקה](https://pob.education.gov.il/edu-info/green-school/) ותוכניות כגון [אפשריבריא](https://efsharibari.health.gov.il/initiatives-and-projects/at-municipalities-2/)).
6. פירוט צעדי האכיפה שנעשו לפי החוק להסדרת הפיקוח על כלבים, תשס"ג-2002: מספר הקנסות המינהליים שהוטלו לפי כל סעיף עבירה בתקנות העבירות המינהליות (קנס מינהלי – כלבת ופיקוח על כלבים), תשס"ז-2007; מספר הרישיונות שבוטלו לפי סעיף 6(א) לחוק והנימוקים לביטול; ומספר הכלבים שנתפסו מכוח סעיף 13 לחוק, ומתוכם מספר המקרים שהתפיסה נעשתה לאחר ביטול לפי סעיף 6(א) לחוק. ולחלופין, העתקי הקנסות וההחלטות. **אם נעשים כאלה לצד פעילות איגוד הערים / אשכול הרשויות**.
7. מפעילים חיצוניים שהרשות התקשרה איתם בהסכם, כמפורט להלן:
	1. מסמכי סיכום התקשרויות עם מפעילים חיצוניים הקשורים לפעילויות עם בעלי חיים (כגון מפעילי חוגי חיות וכו').
	2. תוכניות המפעילים, כפי שהוגשו לרשות, לרבות פירוט בעלי החיים שיוצגו במהלך התוכנית.

למען הסר ספק, יצוין כי ניוד בעלי חיים למופעים וחוגי חיות פוגעת ברווחת בעלי החיים, כעולה מהנחיות משרד החינוך וממסקנות הוועדה המייעצת לעניין רווחת צער בעלי חיים, וכי לפעילויות אלה ערך חינוכי שלילי.

17.2.2025

**נוסח בקשת חופש מידע חלופי – אספקטים של בעלי חיים**

1. מוגשת בזאת בקשה לקבלת מידע לפי סעיף 7 לחוק חופש המידע, תשנ"ח-1998. נבקש מידע כדלקמן (אם המענה ביחס לסעיפים כאלו ואחרים לא השתנה מהמענה לבקשה הקודמת, נא לציין זאת):
2. רשימת העסקים ברשות בעלי רישיון עסק לפי פריטים 3.1 ("בית מטבחיים, בית נחירה, בית שחיטה"), 3.2 ("בעלי חיים, לרבות ימיים") 3.6 ("פסדים") ו-4.1 ("ביצים") לצו רישוי עסקים (עסקים טעוני רישיון), תשע"ג-2013 ותקנות רישוי עסקים (תנאים לרישוי משקי עופות ולולים), תשמ"א-1981, וכל העסקים שהגישו בקשה לרישיון עסק לפי פריט זה ובקשתם נדחתה בשנת 2024. ביחס לכל העסקים – נבקש את מועד מתן הרישיון, סוג בעלי החיים המוחזקים, ופרטי העסק, לרבות מיקום, שם העסק, ומספר חברה/עוסק, וכדומה.
3. פירוט המענה והסיוע מעמידה הרשות המקומית לטובת בעל חיים משוטט או פצוע בשעות הפתיחה ובשעות הסגירה של המחלקה הווטרינרית (לרבות דרכי הפנייה האפשריות לרשות בנושא).
4. פעולות הרשות להגנה על חיות בר בתחומה בשנת 2024, לרבות תוכניות שימור טבע עירוני, תסקירי סביבה בפינוי-בינוי, חומרי הסברה והתקשרות עם אקולוגים.
5. פעולות הרשות לקידום תזונה בריאה ובת-קיימא סביבתית בשנת 2024, לרבות תוכניות חינוך, רכש, הדרכות, צעדי מדיניות (לדוגמה: [הסמכה ירוקה](https://pob.education.gov.il/edu-info/green-school/) ותוכניות כגון [אפשריבריא](https://efsharibari.health.gov.il/initiatives-and-projects/at-municipalities-2/)).
6. פירוט צעדי האכיפה שנעשו לפי החוק להסדרת הפיקוח על כלבים, תשס"ג-2002: מספר הקנסות המינהליים שהוטלו לפי כל סעיף עבירה בתקנות העבירות המינהליות (קנס מינהלי – כלבת ופיקוח על כלבים), תשס"ז-2007; מספר הרישיונות שבוטלו לפי סעיף 6(א) לחוק והנימוקים לביטול; ומספר הכלבים שנתפסו מכוח סעיף 13 לחוק, ומתוכם מספר המקרים שהתפיסה נעשתה לאחר ביטול לפי סעיף 6(א) לחוק. **אם נעשים כאלה לצד פעילות איגוד הערים / אשכול הרשויות**.
7. מפעילים חיצוניים שהרשות התקשרה איתם בהסכם, כמפורט להלן:
	1. מסמכי סיכום התקשרויות עם מפעילים חיצוניים הקשורים לפעילויות עם בעלי חיים (כגון מפעילי חוגי חיות וכו').
	2. תוכניות המפעילים, כפי שהוגשו לרשות, לרבות פירוט בעלי החיים שיוצגו במהלך התוכנית.

למען הסר ספק, יצוין כי ניוד בעלי חיים למופעים וחוגי חיות פוגעת ברווחת בעלי החיים, כעולה מהנחיות משרד החינוך וממסקנות הוועדה המייעצת לעניין רווחת צער בעלי חיים, וכי לפעילויות אלה ערך חינוכי שלילי.